لئنی ریفئنشتال؛ قادین یؤنتمن
قوشقوسوز سینئما دونیاسینین ۱۲۰ ایلدن آرتیق سورهن عؤمرونده آدلیم و دئمک قالارغی قادین یؤنتمن، اویونچو، یازیچی و گؤزل رقص ائدنلریندن بیریسی آلمانیالی “لئنی ریفئنشتال”-ین (۱۹۰۲-۲۰۰۳) اولدوغونو وورغولاماق اولار. او بدیعی اثرلر یاراتدیغی یؤندن سینئما دونیاسیندا اؤزل یئری یییهلهنیبدیر. دئمک اولار گئرچکده او نازی آلمانیانین سینئماچیسی ایدی. آدولف هیتلئرین لاب یاخین یولداشلاریندان بیریسی ایدی.
اونون یاراتدیغی أن بؤیوک و آدلیم أثری، ایرادهنین قازانماسی (Triumph des Willens 1934) آدلی فیلمی دیر دئمک. داها بؤیوک أثرلریندن بیریسی ایسه بئرلین اولمپیکی ۱۹۳۶ آدلی فیلمی دیر. ایرادهنین قازانماسی آدلی فیلمی پروپاگاندا أثرلر (اؤزل قونونو رئکلام ائدن؛ ریسانه رئکلامی) و البته اینجه صنعتله دولو سینئما تاریخینین فیلملری سیراسیندا أن اؤنده گئدن آدلاردان بیریسی دیر.
ایکینجی دونیا ساواشی بیتدیکدن سونرا توتوقلاندی، بئلهجه پروفوشونال چالیشمادان گئری ساخلانیلدی. سینئما تاریخینه گؤز دولاندیرماقلا ریفئنشتالین أثرلرینی گؤز آردی ائتمک اولماز. ریفئنشتالین اؤلوموندن سونرا بیبیسی-نین تئلئویزیون کانالی بو سؤزلرله ریفئنشتالین اؤلوم خبرینی ایزلهییجیلرینه سوندو: “بلگهسل فیلم اورهتمک آلانیندا فیلملری دولو قاسیرقاسینا بنزهین بؤیوک ریفئنشتال دونیاسینی دهییشدی”
آدلیم فیلملری:
۱- گؤی(ماوی) ایشیق(Das Blaue Licht 1932)
2- ایرادهنین قازانماسی(۱۹۳۴)
۳- بئرلین اولمپیکی (۱۹۳۶-۱۹۳۸)
۴- آلچاق بؤلگه (Tiefland (1954
azb_Arab azb_Arab azb_Arab azb_Arab azb_Arab deu_Latn azb_Arab pbt_Arab azb_Arab